Հիշենք Ռոբերտ Քոչարյանի ևս մի քանի կանխատեսումներ, որոնք առնչվում են մեր երկրի տնտեսությանը: 2013 թվականի հունվար, հարցազրույց "Մեդիամաքսին". "Տնտեսությունը սկսել է աճել, բայց արդյո՞ք այդ աճը կայուն կլինի նվազող ներդրումների պայմաններում և որքանո՞վ է այն պայմանավորված լինելու պարտքերի կուտակմամբ: Չէ՞ որ նույնիսկ ՀՆԱ-ի՝ 2012 թվականին սպասվելիք 7% աճի պարագայում մենք համադրելի թվերով չենք հասնելու 2008թ. մակարդակին (98%)՝ հատկապես ՀՆԱ-ի հանդեպ պետական պարտքի ավելի քան եռակի աճի պայմաններում (այն էլ` պարտքի կառուցվածքի վատթարացմամբ)": Եվ իրոք, ըստ մամուլի հրապարակումների՝ 2007 թվականին ՀՆԱ-արտաքին պետական պարտք հարաբերակցույունը եղել է 12 տոկոս, իսկ 2015 թվականի սպասողական ՀՆԱ-ի նկատմամբ կազմելու է 48.3 տոկոս, այսինքն 2007 թվականի համեմատ արտաքին պարտքը ավելացել է 4 անգամ /400 տոկոսով/: Օտարերկրյա ուղղակի ներդրումները 2007 թվականին կազմել են մոտ 700 միլիոն դոլար, իսկ ընթացիկ տարում այն լավագույն դեպքում կկազմի 350 միլիոն դոլար՝ 2007-ի համեմատ կրճատվելով երկու անգամ: